Basupi ba le mmalwa ba ba neng ba sa ntse ba na le kgololesego, ba ne ba kopana ka ditlhotshwana e bile ba rera ka kelotlhoko. Josephine Elias (yo pele a neng a fana ka Tan) o ne a re: “Ke ne ke nna ke ntshitse matlho dinameng gore ke kgone go rerela batho ke se mo bodireding. Fa ke boela kwa bathong ba ba kgatlhegang ke ne ke tsamaya ke tshwere boto ya motshameko wa chess gore batho ba akanye gore ke ya go itshamekela chess.” Felix Tan le mosadi wa gagwe e bong Bola, ba ne ba itira e kete ba rekisa sesepa mme gone ba rera ka ntlo le ntlo. Felix o ne a re: “Re ne re nna re setswe morago ke ditlhola tsa Kempeitai, e leng mapodise a a tshabegang a sesole sa Bajapane. Re ne re etela batho ba re ithutang Baebele le bone ka dinako tse di farologaneng gore re se ka ra tsosa dipelaelo. Baithuti ba le barataro ba ne ba gatela pele ba bo ba kolobediwa fa ntwa e ntse e tsweletse.”